Борис Младенов-Young
Когато вечер в твойта стая…

chitanka.info

Когато вечер в твойта стая

надзърне лятната луна

и трепнат плахо от безкрая

звездици с бледа светлина,

излез под купола небесен

и взор зареяла към тях,

огледай този мир чудесен,

застлан със златен звезден прах!

Угасне ли пред теб звездица

в безмълвен скръбен звездопад,

туй знак е, че една душица

е литнала към Оня Свят.

Но в този миг на съзерцание,

според поверие едно,

ако направиш пожелание,

ще се изпълни скоро то!

с. Лехчево — 1957 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.